b'\n_START_ARTICLE_\nKarapatang-sipi\n_START_PARAGRAPH_\nAng karapatang-sipi (Ingles: copyright) ay isang koleksiyon ng mga karapatang eksklusibo na ibinibigay ng mga pamahalaan sa pagwasto ng isang partikular na ekspresyon ng isang idea o impormasyon. Sa pinaka-heneral, ito ay, sa katuturang literal, "ang karapatan para kumopya" ng isang gawaing orihinal. Sa mga nakararaming kaso, itong mga karapatan ay mayrong takdang-panahon. Ang simbolo ng karapatang-ari ay ang \xc2\xa9._NEWLINE_Ang karapatang-ari o copyright ay ang legal na karapatan ng mga may akda, manunulat, pintor, mang-aawit at ibat ibang talento na nagbibigay sa kanila ng natatanging karapatang makapaggawa ng panibagong sipi ng isahan o maramihan, makapagpamahagi ng sipi maging ito man ay pangkalakalan (commercial) o hindi, sa iba\'t-ibang kaparaan._NEWLINE_Sa iba\'t-ibang pagkakataon ang paggamit ng thumbnail ay itinuturing na Fair-Use, gayumpaman iminumungkahing manghinggi ng permiso bago gamitin ang mga bagay na hindi pagaari._NEWLINE_May mga bagay na hindi nabibigyan ng karapatang-sipi o uncopyrightable. Ito ay tumutukoy sa ibat ibang bagay na nakalaan sa pampublikong gamit o dominyo. Mas lalong kilala ito bilang "Public Domain"._NEWLINE_Ilan sa mga bagay na karapatang-siping di maari ay mga bagay na likha ng estado, o bagay na binayaran ang pagkakalikha gamit ang kaban ng bayan.'